Play and Learn English appið er fyrir byrjendur í ensku tungumálanámi og má fá bæði fyrir Android og iOS . Velja má á milli margra tungumála , þ.á.m. er enska , pólska , rússneska , litháenska , letneska , arabíska , norska , sænska , danska , svo dæmi séu tekin . Orðflokkarnir eru af ýmsum gerðum s.s. Lýsingarorð , Dýr , Matur , Tölur , Sagnorð , Ávextir , Grænmeti , Form og Litir , Fólk , Grunnorð , Áströlsk dýr , Hlutir o.fl . Uppi í hægra horni er valtákn og þar inni má velja á milli 5 orðaleikja . Þannig má leika með hvern orðflokk í 5 mismunandi tegundum leikja . Sé notandi að flakka á milli orðflokka helst samt áfram leikjastillingin ; skipta um leikjaform er líka auðvelt . Með hverju orði kemur mynd sem sýnir merkingu orðsins og svo segir kvennrödd orðið . Þá gildir einu hvort nemandinn sé nýbúi , lesblindur eða eitthvað annað . Sé litið til nýbúanna sérstaklega þá eru mýmörg viðmótstungumál í boði og sé þeirra eigin tungumál í boði auðveldar það þeim vissulega innkomuna í enskunámið . Eitt ber þó að setja út á og það er að sumar myndskýringar orðanna eru ekki alveg ljósar og gefa stundum ekki skýra merkingu sumra orðanna . En heilt yfir má vel mæla með þessu forriti . Mjög einfalt í notkun Skemmtilegir leikir fyrir krakka Orð eru borin fram og þýðing þeirra sýnd myndrænt Hægt að endurtaka hvern leik eins oft og þörf eða löngun er til Mikið úrval af viðmóts tungumálum í boði Fallegar myndir Stillingakostir Virkar ekki eins vel á iOS ( einungis einn pakki er ólæstur ; stafa púsl virkar ekki ) Sumar myndir skýra orðin ekki eins og við erum vön Mættu vera fleiri orð í hverjum flokki Kaupa þarf aðgang að fleirum orðflokkum ( ef galla má telja )